Самыя танныя трохпакаёвыя кватэры магчыма адшукаць у новабудоўлях за 300 долараў або ў старых дамах, але ўжо без мэблі. Звычайна стандартныя трохпакаёвыя кватэры здаюцца па кошце двухпакаёвак. Аднак якасныя трохпакаёўкі з сучаснай бытавой тэхнікай недалёка ад лініі метро прапануюцца за 400—500 долараў. Сярэднія па якасці трохпакаёвыя кватэры ў цэнтры Мінска каштуюць да 700—750 долараў, а шматпакаёвыя кватэры эліт-класа — да 1300—1500 долараў. Самыя дарагія шматпакаёвыя кватэры Мінска прапануюць за 2—2,5 тысячы долараў. Адразу заўважу, што дарагія кватэры шукаюць сабе гаспадароў даволі доўга.